**Tisztelt jelentkező!**

Ezúton szeretnénk tájékoztatni Önt a 2023-ban a DE Fogorvostudományi Karra meghirdetésre került fogorvosi államilag támogatott rezidensi és költségtérítéses keretszámokról, valamint a szakképzési rendszerbe való bekerülés módjáról.

A fogorvosi végzettségűek szakképzésbe való belépése két módon történhet meg: **államilag finanszírozott rezidens** rendszerben, illetve **költségtérítéses rezidens képzés** formájában.

A DE Fogorvostudományi Kar 2023. évre oktatói utánpótlás céljából   
**7 db államilag támogatott helyet** hirdet meg. Ennek megfelelően az államilag támogatott rezidensi hely betöltésének feltétele a DE Fogorvostudományi Karon való elhelyezkedés.

**A rezidensi rendszerbe** való bekerülésnek továbbra is feltétele a felvételi szakmai interjún való részvétel, ezért kérjük, hogy amennyiben finanszírozott állami rezidens helyre jelentkezik, a honlapunkról <https://aok.unideb.hu/index.php/informaciok> letölthető jelentkezési lapokat (2 példányban) töltse ki és küldje vissza **2023. június 30-ig** a DE ÁOK Szak- és Továbbképzési Központba. Hiánypótlásra **2023. július 10-ig** van lehetőség. A hiányosan, vagy megkésve benyújtott jelentkezési lapokat nem áll módunkban elfogadni. Felhívom szíves figyelmét, hogy ezek a jelentkezési lapok csak a DE Fogorvostudományi Kar szakképzésére való jelentkezésre szolgálnak, amennyiben más intézménybe kíván jelentkezni, úgy keresse meg az illetékes egyetem Szak- és Továbbképzési Központját, illetve honlapját.

Az indexmásolatok hitelesítését az oklevelet kiállító felsőoktatási intézmények Tanulmányi Osztályai végzik, külföldön kiállított oklevél esetén az indexmásolat hitelesített fordítását fogadjuk el.

Tájékoztatjuk, hogy a rendszerbevételi interjú **2023. július 17.-én (hétfő) 9.00-tól a Fogorvostudományi Kar 205-ös tantermében** kerül megrendezésre. Kérjük, hogy a **szakmai felvételi interjúra hozza magával** **személyi igazolványát**. A szakmai felvételi interjú teljes szabályzata a honlapunkon, vagy a DE ÁOK Szak- és Továbbképzési Központban tekinthető meg.

Amennyiben a jelentkezési lap kitöltésével, illetve a rendszerbevételi eljárással kapcsolatban kérdések merülnek fel Önben, kérjük, keresse Központunkat! Amennyiben nem az Egyetemünkre kíván jelentkezni, kérjük, keresse fel az adott régió felsőoktatási intézményének Szak- és Továbbképzési Központját.

Az államilag finanszírozott rezidensi szakképzési rendszerbe való beiratkozás tervezett időpontja **augusztusban** lesz, míg a **szakképzés tényleges kezdő időpontja  
2023. szeptember 01.**

Amennyiben **költségtérítéses fogorvos szakképzésre** kíván jelentkezni, abban az esetben jelentkezési szándékát kérjük, jelezze a DE Fogorvostudományi Kar Szak-és Továbbképzési Titkárságán. A jelentkezési lap letölthető a <https://dental.unideb.hu/sites/default/files/upload_documents/jelentkezesi_lap_teriteses_kepzesbe.pdf>. A megfelelően kitöltött jelentkezési lap a DE Fogorvostudomány Kar Szak- és Továbbképzési Titkárságára legkésőbb **2023. augusztus 20.-ig** érkezzen be.

A térítéses szakképzési rendszerbe való beiratkozás tervezett időpontja **augusztus utolsó hetében** lesz, melyről a jelentkezőket e-mailben értesíti a DE FOK. **A szakképzés tényleges kezdő időpontja 2023. szeptember 01.**

A költségtérítéses szakképzés tandíja a szakképzés törzsképzésének 24 hónapjára **120.000 Ft havonta**, valamint valamennyi térítéses képzésbe jelentkező esetében egyszeri 25.000 Ft iratkozási díj fizetendő.

Sok sikert kívánva, üdvözlettel:

**Dr. Varga István s.k. Dr. Kerékgyártó Csilla s.k.**

egyetemi docens szak- és továbbképzési szaktanácsadó

szak- és továbbképzési titkárság vezetője Debreceni Egyetem ÁOK

Debreceni Egyetem FOK